Na temelju članka 35. stavka 2., članka 20. stavka 2. i 4. i članka 17. stavka 2, Zakona o predškolskom odgoju i obrazovanju (»Narodne novine« br. 10/97, 107/07, 94/13, 98/19, 57/22 i 101/23), članka 26. Statuta Općine Garčin (»Službeno glasilo Općine Garčin«, br. 4/21 i 3/24) Općinsko vijeće Općine Garčin, na sjednici održanoj dana 28.kolovoza 2025., donijelo je

ODLUKU

o odobravanju upisa djeteta Anje Mraz u Dječji vrtić „Latica Garčin“

Članak 1.

Odobrava se upis djeteta Anje Mraz, kćeri Josipe Mraz, u Dječji vrtić „Latica Garčin“, sukladno dostavljenoj medicinskoj i stručnoj dokumentaciji koja potvrđuje status djeteta s teškoćama u razvoju.

Članak 2.

Dječji vrtić „Latica Garčin“ obvezan je izvršiti upis djeteta iz članka 1. ove Odluke čim se oslobodi mjesto u vrtiću ili se stvore drugi prostorno-kadrovski uvjeti propisani Državnim pedagoškim standardom i općim aktima vrtića.

Članak 3.

Ova Odluka stupa na snagu osmoga dana od dana objave u Službenom glasilu Općine Garčin.

Obrazloženje

Općinsko vijeće Općine Garčin zaprimilo je dana 14. lipnja 2025. zamolbu gospođe Josipe Mraz za upis djeteta Anje Mraz u Dječji vrtić „Latica Garčin“. Sukladno članku 20. Zakona o predškolskom odgoju i obrazovanju, prednost pri upisu imaju djeca s teškoćama u razvoju. Kako je uz zamolbu dostavljena odgovarajuća dokumentacija, a imajući u vidu najbolji interes djeteta, Općinsko vijeće je odlučilo odobriti upis djeteta čim se u vrtiću steknu za to propisani uvjeti.

OPĆINSKO VIJEĆE

OPĆINE GARČIN

Predsjednik Općinskog vijeća

Željko Norac

Dostaviti  
1. Dječjem vrtiću „Latica Garčin“,  
2. Podnositeljici zamolbe Josipi Mraz,  
3. Jedinstvenom upravnom odjelu Općine Garčin – na postupanje